અમદાવાદ: સ્માર્ટ સિટી બનવા તરફ આગળ વધી રહેલા અમદાવાદ સહિતનાં અન્ય પાંચ સાથે કુલ છ મ્યુનિસિપલ કોર્પોરેશનની ચૂંટણીઓ ગણતરીના દિવસોમાં સંપન્ન થશે ત્યારે ઈ-વોટિંગ માટે સતત પ્રોત્સાહિત કરતા ચૂંટણીપંચને આજના ઈ-યુગમાં પણ ઈ-વોટર્સનો પ્રતિસાદ અપેક્ષિત મળી રહ્યો નથી. અમદાવાદના કુલ ૩૯,૮૩,૫૮૯ લાખ મતદારો હોવા છતાં ઓનલાઇન વોટિંગ માટે અત્યાર સુધીમાં માત્ર ૧૧૦૦ મતદારોએ રજિસ્ટ્રેશન કરાવ્યું છે. અમદાવાદની વસ્તીમાં યુવા વર્ગ સામેલ હોવા છતાં તેમજ આ યુવા પેઢી સતત ઓનલાઇન રહેવા છતાં ચૂંટણીપંચમાં ઓનલાઇન રજિસ્ટ્રેશન કરવાથી હજુ પણ થોડી સુસ્ત છે. યુવાવર્ગ ઉપરાંત ટેક્નોસેવી પ્રજા હજુ પણ ઈ-વોટિંગ માટે નિરુત્સાહી વલણ ધરાવે છે.